ระเบียบคณะกรรมการอัยการระเบียบคณะกรรมการอัยการว่าด้วยการลาหยุดราชการของข้าราชการฝ่ายอัยการพ.ศ. ๒๕๕๕ โดยที่เป็นการสมควรให้มีระเบียบคณะกรรมการอัยการ ว่าด้วยการลาหยุดราชการของข้าราชการฝ่ายอัยการอาศัยอำนาจตามความในมาตรา ๑๓ วรรคสองแห่งพระราชบัญญัติระเบียบข้าราชการฝ่ายอัยการ พ.ศ. ๒๕๕๓คณะกรรมการอัยการจึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการอัยการ ว่าด้วยการลาหยุดราชการของข้าราชการฝ่ายอัยการพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ข้าราชการ หมายความว่าข้าราชการฝ่ายอัยการตามกฎหมายว่าด้วยระเบียบข้าราชการฝ่ายอัยการก.อ. หมายความว่าคณะกรรมการอัยการตามกฎหมายว่าด้วยระเบียบข้าราชการฝ่ายอัยการข้อ ๔ การลาทุกประเภทตามระเบียบนี้ถ้ามีกฎหมาย ระเบียบ ก.อ. หรือมติ ก.อ. กำหนดเกี่ยวกับการลาประเภทใดไว้เป็นพิเศษผู้ลาและผู้มีอำนาจพิจารณาหรืออนุญาตการลาจะต้องปฏิบัติตามกฎหมาย ระเบียบ ก.อ.หรือมติ ก.อ. เกี่ยวกับการลาประเภทนั้นด้วยกรณีที่มีมติคณะรัฐมนตรีกำหนดเกี่ยวกับการลาประเภทใดไว้เป็นพิเศษผู้มีอำนาจพิจารณาหรืออนุญาตการลาอาจพิจารณาหรืออนุญาตตามมติคณะรัฐมนตรีดังกล่าวได้ตามความเหมาะสมและจำเป็นที่จะอนุญาตให้ลาได้โดยมิให้เสียหายแก่การปฏิบัติราชการข้อ ๕ ผู้มีอำนาจพิจารณาหรืออนุญาตการลาและการใช้อำนาจพิจารณาหรืออนุญาตการลาสำหรับข้าราชการให้เป็นไปตามตารางที่กำหนดไว้ท้ายระเบียบนี้ให้ผู้มีอำนาจพิจารณาหรืออนุญาตการลามีอำนาจพิจารณาหรืออนุญาตการลาสำหรับข้าราชการที่อยู่ในสังกัดในกรณีที่ผู้มีอำนาจพิจารณาหรืออนุญาตการลาไม่อาจหรือไม่สามารถปฏิบัติราชการได้ให้ข้าราชการในสำนักงานผู้มีลำดับอาวุโสตามระเบียบแบบแผนเป็นผู้มีอำนาจพิจารณาหรืออนุญาตผู้มีอำนาจพิจารณาหรืออนุญาตการลาอาจมอบอำนาจโดยทำเป็นหนังสือให้แก่ผู้ดำรงตำแหน่งอื่นเป็นผู้พิจารณาหรืออนุญาตแทนก็ได้โดยให้คำนึงถึงระดับตำแหน่งและความรับผิดชอบของผู้รับมอบอำนาจเป็นสำคัญการลาในช่วงก่อนและหลังวันหยุดราชการประจำสัปดาห์หรือวันหยุดราชการประจำปีเพื่อให้มีวันหยุดต่อเนื่องกันให้ผู้มีอำนาจพิจารณาหรืออนุญาตการลาใช้ดุลพินิจตามความเหมาะสมและจำเป็นที่จะอนุญาตให้ลาได้โดยมิให้เสียหายแก่การปฏิบัติราชการข้อ ๖ เพื่อประโยชน์ในการควบคุมให้เป็นไปตามระเบียบนี้ให้จัดทำบัญชีลงเวลาการปฏิบัติราชการของข้าราชการในสังกัด ตามแบบท้ายระเบียบนี้หรือจะใช้เครื่องบันทึกเวลาการปฏิบัติราชการแทนก็ได้ในกรณีจำเป็น อัยการสูงสุดจะกำหนดวิธีลงเวลาปฏิบัติราชการหรือวิธีควบคุมการปฏิบัติราชการของข้าราชการที่มีการปฏิบัติราชการในลักษณะพิเศษเป็นอย่างอื่นตามที่เห็นสมควรก็ได้แต่ต้องมีหลักฐานให้สามารถตรวจสอบวันเวลาการปฏิบัติราชการได้ด้วยข้อ ๗ การลาให้ใช้ใบลาตามแบบท้ายระเบียบนี้เว้นแต่ในกรณีจำเป็นหรือรีบด่วนจะใช้ใบลาที่มีข้อความไม่ครบถ้วนตามแบบหรือจะลาโดยวิธีการอย่างอื่นก็ได้แต่ต้องส่งใบลาตามแบบในวันแรกที่มาปฏิบัติราชการแบบรายงานลาเข้ารับการตรวจเลือกหรือเข้ารับการเตรียมพลแบบรายงานผลเกี่ยวกับการลาไปปฏิบัติงานในองค์การระหว่างประเทศและแบบใบขอยกเลิกวันลา ให้ใช้ตามแบบท้ายระเบียบนี้สำนักงานอัยการสูงสุดอาจนำระบบอิเล็กทรอนิกส์มาประยุกต์ใช้ในการเสนอใบลาอนุญาตให้ลาและยกเลิกวันลา สำหรับการลาป่วย ลาพักผ่อนหรือลากิจส่วนตัวซึ่งมิใช่ลากิจส่วนตัวเพื่อเลี้ยงดูบุตร ทั้งนี้ระบบอิเล็กทรอนิกส์ดังกล่าวจะต้องเป็นระบบที่มีความปลอดภัย รัดกุมสามารถตรวจสอบตัวบุคคลและเก็บข้อมูลเกี่ยวกับการลาเป็นหลักฐานในราชการได้ข้อ ๘ ข้าราชการซึ่งประสงค์จะไปต่างประเทศในระหว่างการลาตามระเบียบนี้หรือในระหว่างวันหยุดราชการให้เสนอขออนุญาตต่อผู้บังคับบัญชาตามลำดับจนถึงอัยการสูงสุดข้อ ๙ การขออนุญาตไปต่างประเทศซึ่งอยู่ติดเขตแดนประเทศไทยให้อัยการจังหวัดในท้องที่ที่มีอาณาเขตติดต่อกับประเทศใดมีอำนาจอนุญาตให้ข้าราชการที่ปฏิบัติหน้าที่อยู่ในสำนักงานอัยการจังหวัดนั้น ๆไปประเทศดังกล่าวได้ครั้งหนึ่งไม่เกิน ๗ วัน และเมื่ออนุญาตแล้วให้รายงานต่ออัยการสูงสุดเพื่อทราบข้อ ๑๐ ในกรณีที่ผู้มีอำนาจอนุญาตตามข้อ๘ หรือข้อ ๙ ไม่อาจหรือไม่สามารถปฏิบัติราชการได้ ให้ข้าราชการอัยการในสำนักงานผู้มีลำดับอาวุโสตามระเบียบแบบแผนเป็นผู้มีอำนาจอนุญาตผู้มีอำนาจอนุญาตตามวรรคหนึ่งอาจมอบอำนาจโดยทำเป็นหนังสือให้แก่ผู้ดำรงตำแหน่งอื่นเป็นผู้อนุญาตแทนก็ได้ข้อ ๑๑ การลาทุกประเภทและการไปต่างประเทศของอัยการสูงสุดให้อยู่ในดุลพินิจของอัยการสูงสุด โดยแจ้งให้สำนักงานคณะกรรมการอัยการทราบข้อ ๑๒ นอกจากที่กำหนดไว้ในระเบียบนี้การลาหยุดราชการของข้าราชการฝ่ายอัยการให้นำระเบียบสำนักนายกรัฐมนตรี ว่าด้วยการลาของข้าราชการมาใช้โดยอนุโลมทั้งนี้ คำว่า รัฐมนตรีเจ้าสังกัด ปลัดกระทรวง หัวหน้าส่วนราชการขึ้นตรง และหัวหน้าส่วนราชการ ให้หมายถึง อัยการสูงสุดข้อ ๑๓ การพิจารณาหรืออนุญาตการลาก่อนวันที่ระเบียบนี้ใช้บังคับให้ถือว่าเป็นอันสมบูรณ์ตามระเบียบนี้ข้อ ๑๔ ให้ ก.อ.มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ ๑๕ ให้อัยการสูงสุดรักษาการตามระเบียบนี้และให้มีอำนาจออกประกาศ คำสั่ง หลักเกณฑ์และวิธีการเพื่อประโยชน์ในการปฏิบัติตามระเบียบนี้บรรดาระเบียบ ข้อบังคับ ประกาศ และคำสั่งอื่นใดซึ่งขัดหรือแย้งกับระเบียบนี้ ให้ใช้ระเบียบนี้แทนประกาศณ วันที่ ๑๙ สิงหาคม พ.ศ. ๒๕๕๕จุลสิงห์วสันตสิงห์อัยการสูงสุดประธานคณะกรรมการอัยการ[เอกสารแนบท้าย]๑. ตารางการลาหยุดราชการของข้าราชการฝ่ายอัยการ๒.บัญชีลงเวลาการปฏิบัติราชการของข้าราชการ๓. แบบใบลาป่วย ลาคลอดบุตร ลากิจส่วนตัว๔. แบบใบลาไปช่วยเหลือภริยาที่คลอดบุตร๕. แบบใบลาพักผ่อน๖. แบบใบลาอุปสมบท๗. แบบใบลาไปประกอบพิธีฮัจย์ ณเมืองเมกกะ ประเทศซาอุดิอาระเบีย๘. แบบรายงานลาเข้ารับการตรวจเลือกหรือเข้ารับการเตรียมพล๙. แบบใบลาไปศึกษา ฝึกอบรมปฏิบัติการวิจัย และดูงาน๑๐. แบบใบลาไปปฏิบัติงานในองค์การระหว่างประเทศ๑๑. แบบรายงานผลเกี่ยวกับการลาไปปฏิบัติงานในองค์การระหว่างประเทศ๑๒. แบบใบลาติดตามคู่สมรส๑๓. แบบใบลาไปฟื้นฟูสมรรถภาพด้านอาชีพ๑๔. แบบใบขอยกเลิกวันลา(ดูข้อมูลจากภาพกฎหมาย)ปริยานุช/ผู้จัดทำ๓ กันยายน ๒๕๕๕ปณตภร/ผู้ตรวจ๘ กันยายน ๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๓ ก/หน้า ๑๐/๑ กันยายน ๒๕๕๕